**Szentendre Város Önkormányzat Képviselő-testületének 34/2021. (IX. 22.) önkormányzati rendelete**

**a Szentendre Város Díszpolgára Címről, valamint a PRO URBE Emlékéremről és adományozásuk rendjéről szóló 45/2017. (XII.11.) önkormányzati rendelet, valamint a temetőkről és a temetkezésről szóló 46/2017. (XII.11.) önkormányzati rendelet módosításáról**

Szentendre Város Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24.§ (9) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) A Szentendre Város Díszpolgára Címről, valamint a PRO URBE Emlékéremről és adományozásuk rendjéről szóló 45/2017. (XII.11.) önkormányzati rendelet 3. § (2) bekezdés g) pontja helyébe a következő rendelkezés lép:

*(A város díszpolgára)*

„*g)* elhalálozása esetén – családja beleegyezésével – az Önkormányzat saját halottjának tekintendő,”

(2) A Szentendre Város Díszpolgára Címről, valamint a PRO URBE Emlékéremről és adományozásuk rendjéről szóló 45/2017. (XII.11.) önkormányzati rendelet 3. § (2) bekezdése a következő h) ponttal egészül ki:

*(A város díszpolgára)*

„*h)* elhalálozása esetén - amennyiben a családja igényli - a Sztaravodai úti köztemetőben díszhelyre jogosult.”

(3) A Szentendre Város Díszpolgára Címről, valamint a PRO URBE Emlékéremről és adományozásuk rendjéről szóló 45/2017. (XII.11.) önkormányzati rendelet 3. §-a a következő (3a) bekezdéssel egészül ki:

„(3a) A díszhelybe az elhunyt együtt élő házastársa az egyéb előírások betartásával rátemethető. A díszpolgár részére biztosított díszhely gondozásáról a díszpolgár hozzátartozója köteles gondoskodni. Hozzátartozó hiányában a díszsírhely gondozásának kötelezettsége az önkormányzatot terheli.”

**2. §**

Hatályát veszti a temetőkről és a temetkezésről szóló 46/2017. (XII.11.) önkormányzati rendelet 16. § (1) bekezdés a) pontja.

**3. §**

Ez a rendelet a kihirdetését követő napon lép hatályba.

Szentendre, 2021. szeptember 16.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2021. szeptember 22-én került kihirdetésre.

**dr. Schramm Gábor**

 jegyző